UNIVERZITA KOMENSKÉHO V BRATISLAVE

FAKULTA MATEMATIKY, FYZIKY A INFORMATIKY

**Katalóg požiadaviek**

ŠPORTOVÝ KLUB

Izabela Dobšovičová

Martina Ďuricová

Gabriela Slaninková

Lívia Staškovičová

1 Úvod

1.1 Predmet špecifikácie

Tento dokument predstavuje špecifikáciu požiadaviek na softvér Športového klubu Sandberg. Obsahuje funkčné aj používateľské požiadavky pre vývoj druhej verzie systému, ktorými sa bude riadiť tím pri navrhovaní architektúry a jej výslednej implementácie. Špecifikácia je súčasťou zmluvy medzi objednávateľom a dodávateľom a zároveň podkladom pre vyhodnocovanie splnenia objednávky.

1.2 Rozsah projektu a funkcie systému

Webová aplikácia pre športový klub v súčasnosti plní úlohu administrácie tréningov a účastníkov. Druhá verzia systému sa má bližšie zamerať na funkčnosť jednotlivých komponentov softvéru - odstrániť existujúce vady, zamedziť vzniku ďalších, rozšíriť o požadované funkcie. Výsledný produkt má byť spoľahlivou aplikáciou na evidovanie účastníkov, kmeňových členov, editovanie tréningov a údajov s user-friendly prostredím pre používateľa aj administrátora. Administrátor môže spravovať celú webovú aplikáciu a používateľ sa môže prihlasovať a odhlasovať z tréningov.

1.3 Slovník pojmov, skratky

Administrátor - osoba, ktorá sa do systému prihlasuje heslom, vytvára a edituje tréningy, pridáva a edituje účastníkov

Účastník - osoba, ktorá je evidovaná v systéme ako účastník tréningov, má prístup k prihlasovaniu a odhlasovaniu z tréningov

Používateľ - osoba, ktorá nemusí byť nutne účastník tréningov (rodič), má prístup k prihlasovaniu a odhlasovaniu z tréningov

User-friendly – optimálny pre používateľa, príjemný a pre vyhľadávač priateľský

Kmeňový člen – používateľ, ktorý disponuje registračným číslom

1.4 Externé zdroje

Nová verzia aplikácie je postavená na predošlom systéme, rešpektuje jeho základnú architektúru, rozdelenie rolí a dizajn. Zdrojový kód, databáza a prístup k serveru bol poskytnutý objednávateľom.

1.5 Prehľad ďalších kapitol

Kapitola 2 ponúka rozsiahlejší opis systému - funkčnosť, role a použité technológie. Kapitola 3 predstavuje súhrnný prehľad všetkých požiadaviek na novú verziu aplikácie.

2. Celkový opis

2.1 Kontext systému

Nová verzia softvéru pre športový klub predstavuje webovú aplikáciu na administráciu tréningov a údajov účastníkov pretekov prostredníctvom databázy, s ktorou aplikácia komunikuje.

2.2 Funkcionalita systému

Bežný používateľ má bez prihlásenia prístup k aktívnym tréningom, na ktoré sa môže prihlásiť, alebo sa z tréningu odhlásiť. Aplikácia využíva súbory cookies, ktoré si pamätajú predošlé vkladané a vyhľadávané údaje, čo umožňuje interaktívnu komunikáciu aplikácie s používateľom. Pre rýchlejšiu orientáciu v zozname tréningov je možné usporiadanie podľa dátumu. Po rozkliknutí konkrétneho tréningu sa používateľovi zobrazí zoznam prihlásených, zoznam neprihlásených účastníkov, návod na prihlásenie a možná poznámka administrátora k tréningu. Ak sa v zozname účastníkov používateľ už nachádza, môže sa prihlasovať/odhlasovať, v opačnom prípade sa môže do zoznamu dopísať, čím sa zaregistruje v systéme. Pri svojom mene má účastník možnosť vkladať poznámku, ktorá sa bude zobrazovať ostatným používateľom.

Administrátor sa do systému prihlasuje heslom. Zobrazí sa mu zoznam aktívnych tréningov, do ktorých vie vstúpiť, editovať ich, pridávať poznámky, prihlasovať a odhlasovať ľudí, mazať účastníkov a vytvárať exporty. Úvodná stránka mu umožňuje vytvárať a mazať tréningy, oddiely a kategórie. V záložke starších tréningov sa nachádza archív neaktívnych tréningov. Na editovanie údajov účastníkov slúži editovacia tabuľka, ktorá je prístupná tiež z úvodnej stránky. Zoznamy účastníkov je možné usporiadať podľa stĺpcov a tréningy podľa dátumu.

2.3 Rozdelenie rolí

Administrátor - používateľ s najväčšími kompetenciami pre spravovanie aplikácie. Aktualizuje zoznam tréningov, údaje účastníkov, má práva na evidenciu celej databázy. Používateľ - cieľový používateľ, ktorý má prístup k prihlasovaniu a odhlasovaniu z tréningov. Má prístup k informáciám, ktoré sa týkajú tréningov.

2.4 Všeobecné obmedzenia

Bežná prax ukazuje, že pre bezpečnejší prístup je vytvorenie prihlasovania používateľov do systému vhodné. V tomto prípade sa ukazuje, že to môže byť komplikácia, napríklad pre používateľov, ktorí chcú prihlásiť viac osôb naraz.

2.5 Predpoklady a závislosti

*Softvérové rozhrania*

Webová aplikácia bude postavená na Open Source technológiách PHP a databáze. Bude korektne fungovať v prehliadačoch Internet Explorer 10+, Firefox, Opera 11+ a Google Chrome.

*Používateľské rozhrania*

Používateľské rozhranie bude vytvorené formou webovej aplikácie. Bude rozdelené na užívateľskú a administrátorskú časť.

*Hardvérové rozhrania*

Systém neobsahuje žiadne hardvérové rozhrania.

3. Špecifikácia požiadaviek

3.1 Súbory cookies

3.1.1 Šablóny tréningov

|  |  |
| --- | --- |
| Popis: | Systém má pri vytváraní tréningu použiť šablónu naposledy vytvoreného tréningu na predvyplnenie kategórií. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.1.2 Poznámky účastníka

|  |  |
| --- | --- |
| Popis: | Zrušiť zapamätávanie poznámok účastníka do súborov cookies. |
| Vstupné podmienky: | - |
| Výstupné podmienky: | - |
| Opakovateľnosť: | jednorazová |

3.1.3 Operácie účastníka

|  |  |
| --- | --- |
| Popis: | Zrušenie zapamätávania si operácií do súboru cookies zvolených používateľom. |
| Vstupné podmienky: | - |
| Výstupné podmienky: | - |
| Opakovateľnosť: | jednorazová |

3.2 User-friendly

3.2.1 Zobrazovanie tlačidiel

|  |  |
| --- | --- |
| Popis: | Zobrazovanie všetkých tlačidiel na začiatku stránky, aby sa k nim používatelia dostali rýchlo a bez zbytočného scrollovania. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.2 Administrátorské rozhranie

|  |  |
| --- | --- |
| Popis: | Úprava administrátorského rozhrania na user-friendly. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.3 Zobrazovanie formulára nového tréningu

|  |  |
| --- | --- |
| Popis: | Pri vytváraní nového tréningu sa formulár zobrazí viditeľne na vrchnej časti stránky. |
| Vstupné podmienky: | - |
| Výstupné podmienky: | - |
| Opakovateľnosť: | Ľubovoľná |

3.2.4 Výber kategórií pri vytváraní nového tréningu

|  |  |
| --- | --- |
| Popis: | Pri vytváraní nového tréningu pribudne možnosť výberu kategórií tréningu. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.5 Poznámka pri vytváraní nového tréningu

|  |  |
| --- | --- |
| Popis: | Pri vytváraní nového tréningu pribudne možnosť pridania poznámky k tréningu. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.6 Editovacie pole poznámky

|  |  |
| --- | --- |
| Popis: | Pri úprave tréningu bude editovacie pole poznámky väčšie. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.7 Zobrazovanie formulára nového oddielu

|  |  |
| --- | --- |
| Popis: | Pri vytváraní nového oddielu sa formulár zobrazí viditeľne na vrchnej časti stránky. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.8 Zobrazovanie formulára novej kategórie

|  |  |
| --- | --- |
| Popis: | Pri vytváraní novej kategórie sa formulár zobrazí viditeľne na vrchnej časti stránky. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.9 Úprava tabuľky tréningov v administrátorskom rozhraní

|  |  |
| --- | --- |
| Popis: | Do tabuľky v každom riadku pribudne možnosť vymazať, kopírovať a aktivovať alebo deaktivovať tréning. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.10 Úprava tabuľky prihlásení používatelia

|  |  |
| --- | --- |
| Popis: | Po kliknutí na tréning pribudne v tabuľke prihlásení používatelia v každom riadku tlačidlo na odhlásenie z tréningu. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.11 Úprava tabuľky neprihlásení používatelia

|  |  |
| --- | --- |
| Popis: | Po kliknutí na tréning pribudne v tabuľke neprihlásení používatelia v každom riadku tlačidlo na prihlásenie na tréning. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.12 Úprava tabuliek prihlásených a neprihlásených používateľov

|  |  |
| --- | --- |
| Popis: | V každom riadku tabuliek prihlásených a neprihlásených používateľov pribudne tlačidlo na vymazanie používateľa. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.2.13 Ukladanie poznámky s diakritikou

|  |  |
| --- | --- |
| Popis: | Keď poznámka pri editovaní tréningu v administrátorskom rozhraní obsahuje diakritiku, tak sa uloží. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.3 Usporiadanie

3.3.1 Usporiadanie tréningov podľa dátumu

|  |  |
| --- | --- |
| Popis: | Tabuľka tréningov bude usporiadaná podľa dátumu konania v používateľskom aj v administrátorskom rozhraní. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.3.2 Zredukovanie obsahu priečinka *Sorter*

|  |  |
| --- | --- |
| Popis: | Vymazanie nepotrebných vecí v priečinku *Sorter* umiestnenom na serveri. |
| Vstupné podmienky: | - |
| Výstupné podmienky: | - |
| Opakovateľnosť: | jednorazová |

3.4 Časy

3.4.1 Synchronizácia času

|  |  |
| --- | --- |
| Popis: | Aplikácia sa bude riadiť podľa reálneho času. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.4.2 Neaktuálne tréningy

|  |  |
| --- | --- |
| Popis: | V tabuľke tréningov sa budú zobrazovať len aktívne tréningy. Neaktívne budú prístupné v archíve tréningov. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.4.3 Prihlasovanie po deadline

|  |  |
| --- | --- |
| Popis: | Prihlásenie používateľa na tréning nebude umožnené po uplynutí deadlinu na prihlasovanie. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.5 Exporty

3.5.1 Zmena obsahu exportu

|  |  |
| --- | --- |
| Popis: | Možnosť navoliť si stĺpce tabuľky a ich poradie na export. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.5.2 Zmena kódovania exportu

|  |  |
| --- | --- |
| Popis: | Upraviť kódovanie exportu tak, aby rešpektovalo diakritiku. |
| Vstupné podmienky: | - |
| Výstupné podmienky: | - |
| Opakovateľnosť: | jednorazová |

3.6 Tabuľka kmeňových členov

3.6.1 Vytvorenie tabuľky kmeňových členov

|  |  |
| --- | --- |
| Popis: | Vytvorenie editovacej tabuľky, ktorá bude obsahovať základné informácie o kmeňových členoch. Bude sa zobrazovať len v administrátorskom rozhraní. |
| Vstupné podmienky: | - |
| Výstupné podmienky: | - |
| Opakovateľnosť: | jednorazová |

3.6.2 Vizitky kmeňových členov

|  |  |
| --- | --- |
| Popis: | Po kliknutí na meno v tabuľke kmeňových členov sa zobrazí vizitka s podrobnejšími informáciami o členovi. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |

3.6.3 Usporiadanie

|  |  |
| --- | --- |
| Popis: | Tabuľka kmeňových členov sa bude dať usporiadať podľa stĺpcov. |
| Vstupné podmienky: | - |
| Výstupné podmienky: | - |
| Opakovateľnosť: | ľubovoľná |